1992 és 2008 között minden labdarúgó-világbajnokság, illetve Európa-bajnokság idején a helyszínről tudósította olvasóit, illetve hallgatóit. Dolgozott az 1996-os atlantai olimpián, valamint tudósított az 1993-as US Cupról, az 1995-ös Copa Américáról, s a 2004-es Afrika Kupáról. Munkája során több mint ötven országban járva nézett és tudósított labdarúgó-mérkőzéseket. 1988 óta a European Football Yearbook magyarországi munkatársa. 2021 februárjától a Magyar Sportújságírók Szövetségének főtitkára lett.